РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 25

от заседание на комисия ”Управление на собствеността”
към Пленума на Висшия съдебен съвет, проведено на 30.11.2016 г.

Днес, 30.11.2016 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Румен Георгиев
                                                                                       Юлиана Колева
                                                                                       Димитър Узунов

	ОТСЪСТВАТ: Светла Петкова, Милка Итова.

От администрацията на ВСС присъства: Владимир Димитров – старши експерт - юрист в дирекция „УС“, АВСС.

1. ОТНОСНО: Проекти на писма до МП и до административните ръководители на Районен съд гр. Сливница и Районен съд гр. Пирдоп, в качеството им на стопани на имотите в гр. Сливница и гр. Пирдоп.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ОДОБРЯВА проекти на писма до заместник-министъра на правосъдието и до административните ръководители на Районен съд гр. Сливница и Районен съд гр. Пирдоп, в качеството им на стопани на имотите в гр. Сливница и гр. Пирдоп.

2. ОТНОСНО: Проект на решение по писмо от Главния прокурор на Република България за сключване на договор с Община Несебър за безвъзмездно предоставяне за управление на недвижим имот – частна общинска собственост за срок от пет години и предприемане на необходимите действия по безвъзмездното придобиване на имота.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на ВСС да вземе следното решение:
2.1. УПЪЛНОМОЩАВА г-н Димитър Узунов – представляващ Висшия съдебен съвет да сключи договор с Община Несебър за безвъзмездно предоставяне за управление, за срок от 5 години, на недвижим имот – частна общинска собственост, представляващ двуетажна сграда със застроена площ от 155 кв.м., с идентификатор 51500.502.430.1 по КККР на гр. Несебър, находяща се на ул. „Любен Каравелов” № 1.
2.2. ДАВА СЪГЛАСИЕ за безвъзмездно придобиване на правото на собственост върху двуетажна сграда със застроена площ от 155 кв.м., с идентификатор 51500.502.430.1 по КККР на гр. Несебър, находяща се на ул. „Любен Каравелов” № 1, ведно с прилежащия терен.
2.3. ВЪЗЛАГА на дирекция „Управление на собствеността на съдебната власт” да предприеме необходимите действия по безвъзмездното придобиване на имота.
2.4. Внася предложението в редовно заседание на Пленума на Висшия съдебен съвет, насрочено за 15.12.2016 г.

3. ОТНОСНО:  Писмо от Прокуратура на Република България за предприети действия за подпомагане на „Геозащита” ООД – гр. Варна за ревизия и поддържане на дренажните шахти, находящи се в почивна база „Св.св. Константин и Елена”, к.к. „Св.св. Константин и Елена”, гр. Варна.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРИЕМА ЗА СВЕДЕНИЕ писмо от Прокуратура на Република България с наш вх. № 11-03-872/18.11.2016 г. до ВСС с информация за предприети действия за подпомагане на „Геозащита” ООД – гр. Варна за ревизия и поддържане на дренажните шахти, находящи се в почивна база „Св.св. Константин и Елена”, к.к. „Св.св. Константин и Елена”, гр. Варна.

4. ОТНОСНО: Искане от председателя на Административен съд гр. Бургас за осигуряване на средства за доставка и монтаж на архивни стелажи на стойност 971,04 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. Извършването на разход за доставка и монтаж на архивни стелажи в Административен съд гр. Бургас е целесъобразно. Стойността на разхода е определена на 972 лв., съгласно най-ниската оферта.
4.2. ИЗПРАЩА решението на Комисия „Бюджет и финанси” за корекция на бюджета на Административен съд гр. Бургас.

5. ОТНОСНО:  Искане от председателя на Окръжен съд гр. Добрич за осигуряване на средства за подмяна на два броя климатици.на стойност 3 040 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. Извършването на разход от Окръжен съд гр. Добрич в размер  на 3 040 лв. за закупуване и монтаж на климатична система – колорен тип за съдебна зала в Съдебна палата гр. Добрич е необходим. Стойността на разхода е определена на 3 040 лв. на база приложени оферти.
5.2. ИЗПРАЩА решението на Комисия „Бюджет и финанси” за корекция на бюджета на Окръжен съд гр. Добрич.

6. ОТНОСНО:  Искане от председателя на Окръжен съд – гр. Силистра за осигуряване на средства за доставка и монтаж на бариера и кабина за охрана, с оглед осигуряване зона на сигурност около Съдебна палата – Силистра, на стойност 11 719,39 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. Извършването на разход за доставка и монтаж на бариера и кабина за охрана, включително извършването на строителни и монтажни работи по изграждане на фундамент за кабината и осигуряване на захранване с ток, е целесъобразно. Стойността на разхода е в размер на 11 719,39 лв. с включено ДДС и е определена на база на най-ниската оферта.
6.2. ИЗПРАЩА решението на Комисия „Бюджет и финанси” за корекция на бюджета на Окръжен съд гр. Силистра.

7. ОТНОСНО: Искане от председателя на Районен съд гр. Ботевград за осигуряване на средства за доставка и монтаж на копирна машина XEROX WC 5945i на стойност 8 300 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. Извършването на разход за доставка и монтаж на копирна машина XEROX WC 5945i в Районен съд гр. Ботевград е наложително. Стойността на разхода е определена на 8 300 лв. съгласно най-ниската оферта.
7.2. ИЗПРАЩА решението на Комисия „Бюджет и финанси” за корекция на бюджета на Районен съд гр. Ботевград.

8. ОТНОСНО:  Искане от председателя на Районен съд гр. Варна за отпускане на финансови средства за аварийно обрушване на фасадната мазилка на сградата на Съдебна палата гр. Варна, на стойност 6 450 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. Извършването на разход от Районен съд гр. Варна в размер на 6 450 лв. за отстраняване на аварийно обрушване на фасадната мазилка на съдебна сграда, находяща се на бул. „Вл. Варненчик” № 57, гр. Варна, е необходим. Стойността на разхода е определена на 6 450 лв. на база приложена оферта.
8.2. ИЗПРАЩА решението на Комисия „Бюджет и финанси” за корекция на бюджета на Районен съд гр. Варна.

9. ОТНОСНО: Искане от председателя на Районен съд – гр. Варна за осигуряване на средства за монтиране на аварийно алармено устройство на асансьора в сградата на бул. „Вл. Варненчик” № 57, гр. Варна, на стойност 1 045,00 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. Извършването на разход за ремонт на асансьора е целесъобразно. Стойността му, в размер на 1 045,00 лв. с включено ДДС, е определена на база на оферта предоставена от фирмата, обслужваща съоръжението. Ремонтът е текущ.
9.2. ИЗПРАЩА решението на Комисия „Бюджет и финанси” за корекция на бюджета на Районен съд гр. Варна.

10. ОТНОСНО:  Искане от председателя на Районен съд – гр. Елхово за разрешение за извършване на разход за ремонт и обзавеждане на кабинет в рамките на бюджета на съда по § 10 „Издръжка” за 2016 г. на стойност 8 441,86 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. НЕ ВЪЗРАЗЯВА административният ръководител на Районен съд гр. Елхово да извърши разход за ремонт и обзавеждане на кабинет в рамките на бюджета на съда по § 10-00 „Издръжка” за 2016 г. на стойност 8 442 лв.
10.2. ДА СЕ УВЕДОМИ административният ръководител на Районен съд гр. Елхово за решението по т. 10. 

11. ОТНОСНО:  Писмо от председателя на Районен съд – гр. Етрополе до Областния управител на Софийска област с мнение по разпоредбата на § 83, ал. 3 от ПЗР на ЗИДЗСВ, с копие до ВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРИЕМА ЗА СВЕДЕНИЕ писмото на председателя на Районен съд гр. Етрополе с вх. № 11-07-2894/22.11.2016 г. до Областния управител на Софийска област с мнение по разпоредбата на § 83, ал. 3 от ПЗР на ЗИДЗСВ, с копие до ВСС.

12. ОТНОСНО:  Доклад от Лидия Кирилова – главен експерт в дирекция „Управление на собствеността” относно уреждане на наемните правоотношения с ЕТ „Васил Григоров” гр. Балчик с приложен проект на договор.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ОТЛАГА разглеждането на проекта на договор за наем между ЕТ „Васил Григоров” гр. Балчик и ВСС, изготвен от Лидия Кирилова – главен експерт в дирекция „Управление на собствеността”. Същият да се съгласува с Владимир Димитров – старши експерт - юрист в дирекция „УС“, АВСС.

13. ОТНОСНО:  Справка по заявление за достъп до обществена информация във връзка с ведомствените жилища на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. ОДОБРЯВА изготвената справка по заявлението за достъп до обществена информация от Ралица Петрова – главен редактор на „Правен свят”, относно ведомствения жилищен фонд на ВСС.
13.2. ИЗПРАЩА на дирекция „Правна” справката по заявлението за достъп до обществена информация от Ралица Петрова – главен редактор на „Правен свят”, относно ведомствения жилищен фонд на ВСС.

14. ОТНОСНО:  Насрочване на следващото заседание на Комисия „Управление на собствеността” към Пленума на ВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. НАСРОЧВА следващото заседание на Комисия „Управление на собствеността” към Пленума на ВСС за 14.12.2016 г.
14.2. ОТЛАГА насрочената среща за 07.12.2016 г. с представителя на „УниКредит Булбанк” АД, поканен за заседание на КУС съгласно решение по протокол № 24/23.11.2016 г., т. 4.
14.3. КАНИ представителят на „УниКредит Булбанк” АД и административният ръководител на Административен съд гр. Видин на заседанието на Комисия „Управление на собствеността”, насрочено за 14 декември 2016 г. Да се представят всички документи, свързани с проведения конкурс за избор на  изпълнител за извършване на ремонтни дейности на вътрешен двор на недвижим имот в гр. Видин, ул. „Цар Симеон Велики” № 3.

                                                  ПРЕДСЕДАТЕЛ 
			      	        НА КОМИСИЯТА: /П/
								МИХАИЛ КОЖАРЕВ